Kedhung Plumpang minangka jeglongan   kali kang jembar lan jeru, Kedung Plumpang nduwéni kaéndahan  alam kang  isih prawan amarga éndah lan alami. Dumunung ing Dukuh Jabung Dèsa Tanjung, Kacamatan Pakis Aji, Kabupaten Jepara, nggawe Kedung ing daerah panggon  iliné banyu kali, wonten ing pegunungan  Sapta Rengga Gunung Muria, sing patut ditekani.

Lelampahan 
Tumuju Kedung Plumpang, saka tengah  kutha Jepara bisa dilewati  nganggo  mobil utawa motor. Nanging, kahanan dalan tumuju  ing  Dukuh Jabung, angel banget. Amarga kondisi dalane saka  lemah abang. saksuwene ing dalan , ing sisih tengen lan kiwa ing dalan iku ana sesawangan endahe alam saka  gunung Muria. Saka pusat kutha Jepara kurang luwih 20 Km. panggenan  iki pas  kanggo wong-wong sing seneng ngulandara, amarga sawisé teka ing omah-omah  warga kang pungkasan, isih  kudu ngliwati kali sasuwene 1 jam.

Kaèndahan 
Kaendahan alam  Kedung Plumpang Isa gawe mata ora kedep nalika banyu bisa digunakake kngge pangilon. Iku amarga banyu kang jernih  mili ing kali Kedung Plumpang. watu-watu sing gedhe bisa digunakake kanggo njupuk gambar kanggo wong sing seneng selfie lan foto . Wit-witan ing  alas uga isih prawan. Yen sampeyan beja , bisa weruh akeh kethèk sing dawa buntute . Banjur nalika mara ing  mangsa udan bisa nikmati curug.

Wong plesir 
Mangsa ketiga kaya saiki, paling penak  yèn dolan ing panggon  wisata banyu. apamanèh lokasi wisata banyu sing isih alami. Salah siji pilihanè yaiku dolan ing Kedung Plumpang. Kanggo sing ora isa nglangi nanging péngin dolanan banyu ing kedung plumpang  luwih apik yèn  mara ing  Kedung Plumpang pas mangsa ketiga  amarga banyu ora jeru. Kanggo wong-wong sing arep dolan mara ing  Kedung Plumpang, supaya  gawa pangan lan ngombé  sing pas. Amarga panggenan  Kedung Plumpang saka panggenané  warga  rodok adoh. apamaneh yen pengin nginep  ing wayah wengi kanthi masang  tenda, panganané kudu dipikir-pikir banget. Nanging aja lali yen sampah dijupuk maneh, aja nganti ditinggal lan ngregeti.

Rujukan 

Papan Plesir